Valeriy Baltovskiy

Valeriy Stanislavovich Baltovskiy (1947-yil 6-oktyabr, Kattaqoʻrgʻon, Samarqand viloyati, Oʻzbekiston SSR, SSSR) – yogʻoch biomassasini kimyoviy qayta ishlash texnologiyasi va uskunalari, yogʻoch kimyosi boʻyicha belarus mutaxassisi. Texnika fanlari doktori (2013), kimyo fanlari nomzodi (1978), dotsent (1984), professor.

 Hayoti 
Valeriy Stanislavovich Baltovskiy 1947-yil 6-oktyabrda Samarqand viloyati Kattaqoʻrgʻon tumanida tugʻilgan. S.M.Kirov nomidagi Belarus texnologiya institutini („Yogʻochni qayta ishlash kimyoviy texnologiyasi“ mutaxassisligi, 1971-yil), S M.Kirov nomidagi Leningrad oʻrmon xoʻjaligi akademiyasini „Yogʻoch, sellyuloza va qogʻoz kimyosi va texnologiyasi“ mutaxassisligi boʻyicha aspiranturani tamomlagan (1978-yil). Dissertatsiya mavzusi „Yuqori ultra chastotali energiya va fermentativ jarayonlardan foydalangan holda oʻsimlik biomassasini kompleks gidrolitik va mikrobiologik qayta ishlash“. Valeriy Baltovskiyning yogʻoch biomassasini kimyoviy qayta ishlash texnologiyasiga oid bir qancha kitoblari bor. Jumladan, „Belarus Respublikasida yoqilgʻi etanol ishlab chiqarish istiqbollari“ va boshqalar.

Valeriy Stanislavovich Baltovskiy Belarus davlat texnologiya universitetida ishlagan (1971-yildan organik moddalar texnologiyasi fakulteti, yogʻochni kimyoviy qayta ishlash kafedrasida professor). Valeriy Stanislavovich Baltovskiy 1978-yilda kimyo fanlari nomzodi boʻlgan. 2013-yilda doktorlik dissertatsiyasini himoya qilgan.

Ilmiy qiziqishlari: furfural va oqsillarni oʻz ichiga olgan ozuqa qoʻshimchalarini olish uchun oʻsimlik biomassasini gidrolitik va biokimyoviy qayta ishlashning texnologik jarayonlarini ishlab chiqish va takomillashtirish.

 Mukofotlari 
Valeriy Stanislavovich Baltovskiy Belarus Respublikasi Taʼlim vazirligining sertifikati bilan taqdirlangan (2005).

 Ilmiy ishlari 
 Комплексная гидролитическая и микробиологическая переработка растительной биомассы с использованием энергии сверхвысоких частот и ферментативных процессов : диссертация … доктора технических наук : 05.21.03 : защищена 22.11.2012 : утверждена 27.03.2013 / Болтовский Валерий Станиславович. — Минск, 2012.
 Математическая оптимизация газохроматографического анализа на примере исследования состава продуктов химической переработки древесины : автореферат диссертации … кандидата химических наук : 05.21.03 / Болтовский Валерий Станиславович. ― Ленинград, 1978.

 Manbalar 

Turkum:Alifbo boʻyicha olimlar
Turkum:Fan nomzodlari
Turkum:Texnika fanlari doktorlari